**P Á L Y Á Z A T I F E L H Í V Á S**

**a Büntetés-végrehajtási Szervezet Oktatási, Továbbképzési és Rehabilitációs Központja** (székhelye: 8638 Balatonlelle, Honvéd u. 22.)

Szakmai Képzési és Pszichológiai Osztálya állományába pályázatot hirdet

**kiemelt főelőadó (informatikus)**

**beosztás betöltésére**

határozatlan idejű hivatásos tiszti beosztás betöltésére.

**Pályázati feltételek:**

* büntetési-végrehajtási hivatásos szolgálati jogviszony
* államilag elismert szakirányú egyetemi vagy főiskolai végzettség
* rövid szakmai önéletrajz (iskolai végzettséget, szakképzettséget igazoló okiratokkal)
* „B” kategóriás gépjárművezetői engedély.

**A főelőadói munkakör betöltéséhez szükséges főbb szakmai elvárások és kompetenciák:**

* gyakorlatias szemlélet
* magas fokú precizitás
* szakmai elhivatottság
* komplex gondolkodás
* önállóság, kimagasló szervezőképesség és problémamegoldó készség.

**A munkakörrel járó főbb feladatok:**

* a telepített számítástechnikai hardver és szoftver eszközök, az internet rendeltetésszerű használatának felügyelete, üzembiztos működésének folyamatos biztosítása
* informatikai rendszerek rendszeradminisztrációjának és rendszergazdai feladatainak ellátása
* az oktatással kapcsolatos informatikai feltételek biztosítása, támogatása, különös tekintettel a digitális tananyagok kialakítására
* oktatói feladatok ellátása
* az informatikai felszerelésekkel és anyagokkal kapcsolatos gazdálkodási feladatok ellátása, ellenőrzése
* felügyeli az intézmény irodagépeit (számítógépek, fénymásoló), meghibásodás esetén gondoskodik azok javíttatásáról
* az informatikai rendszeren, külső szakemberek által végzett karbantartási, javítási, bővítési munkálatok biztosítása, ellenőrzése
* gondoskodik az informatikai berendezések ellenőrzéséről, selejtezéséről
* gondoskodik az informatikai fogyóanyagok beszerzéséről

**Munkarend**: heti 40 órás munkaidőkeret, vezényléses munkarendben.

**Munkavégzés helye:** a Büntetés-végrehajtási Szervezet Oktatási, Továbbképzési és Rehabilitációs Központja Székhelye, telephelyei, kihelyezett képzési helyszínek.

**Juttatások:**

A rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvényben, valamint a belügyminiszter irányítása alatt álló rendvédelmi feladatokat ellátó szerveknél a hivatásos szolgálati beosztásokról és betöltésükhöz szükséges követelményekről szóló 30/2015. (VI.16.) BM rendelet 6. melléklete alapján, Tiszti besorolási osztály, D besorolási kategória alapján történik.

**A pályázat benyújtásának határideje: 2023. február 15.**

A **beosztás** nyertes pályázat esetén **az elbírálást követően azonnal betölthető.**

**A pályázathoz kérjük mellékelni:**

* a legfontosabb személyes adatokat is tartalmazó rövid szakmai önéletrajzot,
* az állami, szakmai iskolai végzettséget, idegen-nyelv ismeretet igazoló okiratok másolatait,
* nyilatkozatot arra vonatkozóan, hogy a pályázati anyagot az elbírálásban résztvevők megismerhessék

**A pályázat benyújtásának módja:**

A pályázatot elektronikus úton a bvotrk.uk@bv.gov.hu e-mail címre kell eljuttatni.

A kiírási feltételeknek megfelelő pályázatok a személyes interjú alapján, és az általam kijelölt bizottság javaslatát figyelembe véve kerülnek elbírálásra, melyről minden pályázó írásban értesítést kap.

A pályázattal kapcsolatban bővebb felvilágosítás Tánczosné Finszter Rita bv. alezredes, megbízott személyügyi és osztályvezetőtől kérhető az alábbi telefonszámon: EKG: 212-1500 hívószámon.

**Balatonlelle, az elektronikus dátumbélyegző szerint**

**Dr. Horváth Ádám István bv. ezredes**

 **igazgató**